- Hindi News
- National
- 6 भाईयों का परिवार, हर भाई के घर से निकली अर्थी बिलखती महिलाएं बोलीं, सारे ना जाइयो भात में
6 भाईयों का परिवार, हर भाई के घर से निकली अर्थी बिलखती महिलाएं बोलीं, सारे ना जाइयो भात में
बारात के लिए रुके थे
पूरा परिवार धार्मिक प्रवृत्ति का
एक साथ कैंटर में आई अर्थियां
एक गाड़ी में लोड करके लाए अर्थी का सामान
इसी माह करनी थी बेटे की शादी
लीला पशुओं का व्यापार करता था
सैंकड़ों लोगों की आंखें हुईं नम
उमड़ पड़ा पूरा गांव
4 पिताओं ने देखी अपने ही बेटों की अर्थियां
गांवबरास में उस समय खुशियां मातम में बदल गईं, जब परिवार के लोगों को अपने 6 सदस्यों की मौत की सूचना मिली। बड़े हादसे में दो चाचा और चार भतीजों की मौत हो गई। बच्चे स्कूल बस से उतरे, तो घर के बाहर गमगीन माहौल ने उनकी खुशियां छीन ली। घर के अंदर गए तो महिलाओं के रोने की आवाज से वह समझ ही नहीं पाए कि आखिर हुआ क्या। महिलाएं उन्हें गले से लगाकर बिलखने लगीं, तो बच्चे भी रोने लगे। काफी देर बाद पता चला कि सिर पर पिता का साया नहीं रहा।
गांव बरास में 6 भाईयों का खुशहाल परिवार था। इस परिवार को ऐसी नजर लगी कि हर घर से एक-एक कर 6 अर्थियां निकलीं। हर किसी की आंखें नम थीं। दुख की इस घड़ी में कोई मुंह भी नहीं खोल पाया। छह घरों के सामने हजारों लोगों की भीड़ और हर तरफ से रोने बिलखने की आवाज। कोई किसी को चुप करवा पाया और ही कोई किसी का ढांढस बंधवा पाया। यह दर्दनाक हादसा अंबाला जिले के नारायणगढ़ के नजदीक टवेरा और डंपर की भिड़ंत में हुआ। इसमें टवेरा सवार एक परिवार के रिश्ते में 2 चाचा और 4 भतीजों की मौत हो गई। मरने वालों के कंधों पर परिवार की पूरी जिम्मेदारी थी। 6 घरों का एक परिवार और बुधवार को प्रत्येक घर से एक-एक कर छह अर्थियां निकलीं, तो सभी की आंखें नम हो गईं।
भातभरने गए थे मौली
बरासगांव से अंबाला के मौली गांव में लीला और उनका परिवार भात भरने गए थे। मंगलवार को भात भरा। बुधवार को यूपी के मिर्जापुर, एटा में बारात में जाने लगे तो रास्ते में ही हादसा हो गया। बरास के श्मशान घाट में एक साथ 6 अर्थियां जलीं।
लीला और मन्नू 6 भाई हैं। सभी अलग-अलग रहते हैं। बहन का भात भरने लीला, मन्नू के अलावा 5 भतीजे गए। एक भतीजा मंगलवार को लौट गया और 4 भतीजे और दोनों चाचा बारात में जाने के लिए रुक गए। 6 घरों का एक-एक सदस्य रुक गया था।
अंबाला से एक साथ एक कैंटर में सभी अर्थियां आई। कैंटर जैसे ही रुका, शव को देखने के लिए महिलाएं छतों पर चढ़कर देखने लगीं, तो युवक कैंटर के चारों ओर चढ़ गए। घरों में 10 मिनट ही शव रखे और संस्कार के लिए निकल पड़े।
परिवार पर दुखाें का ऐसा पहाड़ टूटा कि एक गाड़ी में ही छह अर्थियों का सामान लेकर आए। एक जगह सामान उतारा गया। एक जगह 4 अर्थियां बनाई। दो घर कुछ दूरी पर होने के कारण वहां अलग-अलग जगह अर्थी तैयार की गई।
लीला और मन्नू का पूरा परिवार धार्मिक है। गांव में कोई भी धार्मिक कार्य होता था तो वे आगे रहते थे। दादा नगर खेड़ा से नंदी भी उन्हें हाल ही में छोड़े हैं। सोनू बिजली निगम में कांट्रेक्ट बेस पर कार्यरत था। गांव में बिजली संबंधित कोई भी परेशानी आती थी तो ग्रामीण सोनू को बुलाते थे।
काम सिंह उर्फ कामा ने अपने बड़े बेटे नवीन की शादी भी मार्च माह में करने की तय कर दी थी। तारीख पक्की नहीं हुई थी। उन्हें क्या पता था कि वह अपने एक भी बच्चे की शादी नहीं देख पाएगा। कामा अपने पीछे दो लड़के और दो लड़कियों को छोड़ गया है।
एक परिवार के छह सदस्य खेती-बाड़ी कर परिवार पाल रहे थे। सभी पर परिवार की पूरी जिम्मेदारी थी। सोनू के दो छोटे बच्चे हैं। लीला पशुओं का व्यापारी था और उसके दो लड़के और लड़कियां हैं। लीला और मन्नू भी परिवार की जिम्मेदारियों को पूरा नहीं कर पाए। मन्नू और लीला के बच्चे एक-एक, दो-दो बच्चे कुंवारे हैं।
छह महिलाएं विधवा हो गई। रोेती बिलखती महिलाओं को कोई ढांढस भी नहीं बंधवा पाया। हर कोई भगवान की करनी के आगे कुछ नहीं चलता कहता रहा। सैकड़ों लोगों की आंखें नम रहीं। महिलाओं ने रोते हुए कहा आगे से एक साथ सारे भात मैं ना जाइओ। कोई भाई का मुंह देखती रही, तो कोई चाचा के अंतिम समय में मुंह देखने गई।
गांव बरास में बुधवार को एक बारात आई और एक लड़के की शादी थी। बाराती मुख्य अड्डे से गांव तक डीजे बजाते हुए पहुंचे। जैसे ही उन्हें गांव में हुई इस अनहोनी का पता चला तो तुरंत डीजे बंद करवा दिया। इसी तरह लड़के की शादी पर भी खुशियां नहीं मनाई गईं। गांव का हर आदमी दुख जताने पहुंचा।
अपने बेटों की अर्थियां देखकर उनके पिता आंसू नहीं रोक पाए। बेटों की मौत से इन पिताओं के कंधों पर फिर से जिम्मेदारी गई है। इनके मां-बाप बार-बार कहते रहे कि भगवान हमें उठा लेते। हमारे बच्चों की उम्र अभी बहुत कम थी। बरास गांव वासी सोनू उर्फ कालू भी भात में गया था, वह भात भरकर मंगलवार शाम लौट आया। सोनू ने बताया कि उनको बोलकर आया था कि भाई मैं तो जा रहा हूं। सभी बोलने लगे हम तो बारात से होकर आएंगे। इन बातों को दोहराते हुए उसकी आंखें नम होती रहीं।
अंग्रेज (35) भतीजा
होकम सिंह उर्फ हुकमा (38) भतीजा
अभिमन्यु उर्फ मन्नू (50) चाचा
सोनू (30) भतीजा
काम सिंह उर्फ कामा (42) भतीजा
राजकुमार उर्फ लीला (53) चाचा
घटना का पता लगते ही पूरा गांव उमड़ पड़ा। कैंटर से शवों को उतारते लोग। सदमे में डूबीं छज्जे पर खड़ी महिलाएं।
करनाल. हादसेके बाद बच्चे को ढांढस बंधाते वक्त खुद फफक पड़े परिजन।
tgl_Latn sot_Latn hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva mai_Deva mar_Deva mar_Deva mai_Deva hin_Deva hin_Deva